Der er fredag eftermiddag forsinkelser mellem Vanløse og Frederiksberg efter et uheld på Metro-strækningen

Ved du noget? Tip os på sms 1224 (alm. sms-takst), eller send en mail til 1224@eb.dk. Du kan også vælge at udfylde formularen herunder. E-mail: Navn: Tlf. Nr.: Vælg billede eller video (5 mb) Send Upload foto/video Luk

Tak for dit indsendte materiale Mvh. Redaktionen Det opstod en fejl - prøv igen Husk at udfylde alle felter og at vedhæftet materiale ikke må fylde mere end 5 mb. Hvis problemet bliver ved, kan du indsende tip på sms til 1224 (alm. sms takst), eller via email til 1224@eb.dk. Indsend mere materiale

Opdateret klokken 20.15: Trafikinformation oplyser, at man nu har fået fjernet det forulykkede tog, og at togdriften bliver genoptaget. Togdriften er dog stadig indstillet mellem Vanløse og Frederiksberg, da der natten over er sporarbejde på Lindevang Station. Der er blevet indsat togbusser, som kører hvert 10. minut. Efter midnat kører de hvert 20. minut.

Et metrotog er fredag eftermiddag blevet afsporet ved Lindevang Station i København. Det viser billeder fra stedet.

På Twitter bekræfter Metroselskabet, at der er et 'fejlramt tog' ved Lindevang.

Ingen personer er dog kommet til skade. Det fortæller kommunikationskoordinator i Metroservice Thor Wilkens til Ekstra Bladet.

- Det er rigtigt, at vi har et tog, der står lidt uheldigt. Det kørte for langt og påkørte et sporskifte. Vi gør, hvad vi kan for at få det væk, men jeg har desværre ingen tidshorisont, siger Thor Wilkens.

På Twitter oplyser trafikinformationen, at togdrift mellem Vanløse og Frederiksberg station vil blive indstillet fra 16.45. Der vil blive indsat metrobusser, som kører hvert 10. minut. Der er for nuværende ingen tidshorisont for, hvornår togdriften genoptages.

Afsporingen betyder, at der kun kører et tog mellem Vanløse og Frederiksberg. Det kører cirka hvert 15. minut. Derudover er der indsat metrobusser på strækningen, som kører hvert 10. minut.

Københavns Politi oplyser til Ekstra Bladet, at man klokken 14.30 ikke kender noget til sagen.